Κορινός

Ο Κορινός είναι παραθαλάσσια κωμόπολη του διευρυμένου Δήμου Κατερίνης της Περιφερειακής Ενότητας Πιερίας σε υψόμετρο 12 μέτρα. Βρίσκεται σε απόσταση 8 χλμ. από την Κατερίνη. 

 Ιστορικά 
Κατά τη διάρκεια της τουρκοκρατίας ήταν ένας ασήμαντος οικισμός κολίγων, που εργάζονταν στο τουρκικό τσιφλίκι, που καταλάμβανε ολόκληρη σχεδόν την έκταση του σημερινού οικισμού. Μετά τη μικρασιατική καταστροφή εγκαταστάθηκαν στον Κορινό πρόσφυγες από το Κούμπαο της Θράκης καθώς και τα χωριά Άσπρο και Αίμωνα της Ανατολικής Ρωμυλίας (Βόρειας Θράκης)  ενώ μετά το 1939 εγκαταστάθηκαν πολλές οικογένειες από την περιοχή του Όφι της Τραπεζούντας, οι οποίες μετά τη μικρασιατική καταστροφή παρέμεναν στην τέως Ε.Σ.Σ.Δ.
Το 1941 κοντά στις τούμπες  του Κορινού σκοτώθηκαν 6 Γερμανοί στρατιώτες σε επίθεση αγγλικών βομβαρδιστικών.

 Ονομασία 
Παραμένει άγνωστο από που πήρε το όνομά του ο Κορινός, μιας και καμία από τις υπάρχουσες παραδόσεις δεν μπορεί να εξηγήσει πλήρως την ονομασία του. Ο Κορινός φημολογείται ότι έχει πάρει την ονομασία του από τα Κορίνεια, δέντρα που υπήρχαν σε μεγάλο αριθμό, κατά την ίδρυσή του κάπου στον 16ο αιώνα ή το 1570 σύμφωνα με επίσημο Τουρκικό τίτλο. Άλλη παράδοση κάνει λόγο για όνομα Γάλλου Αξιωματικού ονόματι Κόρνις, ενώ μια άλλη αναφέρει ότι το Κορινός προέρχεται από τις καρίνες των πλοίων, που κατασκευάζονταν στο χωριό.

 Διοικητικά 
Κατά την απογραφή του 2021, μαζί με την Παραλία Κορινού, αποτελούν τη δημοτική κοινότητα Κορινού που ανήκει στην δημοτική Ενότητα Κορινού με πληθυσμό 3.136 κατοίκους  και 5.276 ως δημοτική Ενότητα. Σε σχέση με την απογραφή του 2011 η κοινότητα Κορινού μειώθηκε κατά 390 κατοίκους, μία μείωση της τάξεως του 11%. Στην δημοτική Ενότητα Κορινού ανήκουν επίσης οι κοινότητες:
 Τοπική Κοινότητα Κάτω Αγίου Ιωάννου - πληθυσμός 486
 Τοπική Κοινότητα Κούκκου - πληθυσμός 166
 Τοπική Κοινότητα Νέας Τραπεζούντος - πληθυσμός 396
 Τοπική Κοινότητα Σεβαστής - πληθυσμός 287

 Αξιοθέατα 
 Μακεδονικοί τάφοι 
μικρογραφία|Ο Μακεδονικός τάφος Α
Μεγάλοι μακεδονικοί τύμβοι του 4ου π.Χ. είναι δίπλα στην Εθνική Οδό Κατερίνης-Θεσσαλονίκης Ε75 στη θέση τούμπες Κορινού. Πρόσβαση γίνεται από τους Σταθμούς Εξυπηρέτησης Αυτοκινητιστών (ΣΕΑ) Κορινού. Στο ρεύμα κυκλοφορίας με κατεύθυνση προς Θεσσαλονίκη βρίσκεται ο Μακεδονικός τύμβος (τάφος) Α, ενώ στο ρεύμα κυκλοφορίας με κατεύθυνση προς Αθήνα βρίσκεται ο Μακεδονικός τύμβος (τάφος) Β. Οι Μακεδονικοί τύμβοι (τάφοι), είναι επισκέψιμοι για το κοινό. Η είσοδος είναι δωρεάν, ενώ απαραίτητη είναι η συνεννόηση με τον φύλακα αρχαιοτήτων της βόρειας Πιερίας.Στους Μακεδονικούς τύμβους (τάφους) Κορινού το ωράριο λειτουργίας για ελεύθερη είσοδο επίσκεψης για το κοινό είναι 08:00-14:00. Η άδεια επίσκεψης είναι με επικοινωνία με το φύλακα αρχαιοτήτων της βόρειας Πιερίας κινητό τηλέφωνο: 6974 885 902.

 Ορθόδοξοι ναοί 
μικρογραφία|Ο Ιερός Ναός Αγίου Παντελεήμονος στον Κορινό
Στον Κορινό υπάρχουν 2 ενοριακές εκκλησίες, 1 γυναικείο μοναστήρι και 4 εξωκλήσια τα οποία είναι:
 Ιερός Ναός Αγ. Παντελεήμονος 
 Ιερός Ναός Δώδεκα Αποστόλων
 Εξωκλήσι Αγ. Αναργύρων
 Εξωκλήσι Αγ. Λαζάρου
 Εξωκλήσι Αγ. Παρασκευής
 Εξωκλήσι Αγ. Μαρίνας

 Ιερές μονές 
Στον Κορινό βρίσκεται η Ιερά Μονή Αγίου Γεωργίου, η οποία είναι από τις αρχαιότερες της μητροπολιτικής περιφέρειας. Κτίστηκε στα μέσα του 16ου αιώνα. Προσέφερε μεγάλη συμπαράσταση στους πρόσφυγες του 1922 της Μ. Ασίας, στα δύσκολα χρόνια της Γερμανοβουλγαρικής κατοχής και στους κατοίκους της περιοχής του Κορινού εξυπηρετώντας τους στις ποικίλες οικονομικές και πνευματικές τους ανάγκες.
Τα κτίσματα που υπάρχουν στον περίβολο της Μονής είναι το καθολικό με τα δύο παρεκκλήσια: του Αγίου Νεκταρίου και του Αγίου Φανουρίου, το Δεσποτικό με το Ηγουμενείο, το Αρχονταρίκι και ο ξενώνας. Στη γιορτή του Αγίου, που συρρέουν προσκυνητές απ’ όλο το νομό, πραγματοποιείται μεγάλο πανηγύρι και γίνεται η περιφορά της εικόνας και των λειψάνων του Αγίου Γεωργίου.

 Πολιτιστικοί σύλλογοι 
Στον Κορινό λειτουργούν οι παρακάτω πολιτιστικοί σύλλογοι:
 Μορφωτικός Ποντιακός Σύλλογος του Κορινού «Εύξεινος Πόντος», ο οποίος είναι μέλος του «International  Dance  Council  CID».
 Μορφωτικός Σύλλογος Νέων Κορινού
 Σύλλογος Κουμπαγιωτών Κορινού «Αγιος Γρηγόριος Καλλίδης»
 Σύλλογος Ανατολικορωμυλιωτών Κορινού

 Σύλλογος  Ανατολικορωμυλιωτών 
Στις 10 Ιανουαρίου κάθε χρόνο πραγματοποιείται η αναβίωση του εθίμου «της Μπάμπως». Την Πρωτομαγιά στην πλατεία της Ανατολικής Ρωμυλίας Κορινού ζωντανή μουσική και χορός. Στις 21 Μαΐου αναβιώνει το έθιμο "Κουρμπάνι" στην πλατεία Ανατολικής Ρωμυλίας, με διανομή κουρμπανιού (σούπας με κρέας μοσχαριού) στους παρευρισκόμενους και γλέντι με ζωντανή παραδοσιακή μουσική και χορό. Τον Οκτώβρη στην πλατεία της Ανατολικής Ρωμυλίας Κορινού, λαμβάνει χώρα η γιορτή τσίπουρου, με άφθονο δωρεάν τσίπουρο, ζωντανή μουσική και χορό.

 Μορφωτικός Σύλλογος Νέων Κορινού 
Κάθε χρόνο στα μέσα Μαΐου, διοργανώνει παιδικό φεστιβάλ χορού στην κεντρική πλατεία με συμμετοχές διαφορών πολιτιστικών συλλόγων ανά την επικράτεια. Κάθε χρόνο στα μέσα Ιουλίου ή στα τέλη Αυγούστου, διοργανώνει διήμερο πανηγύρι που έχει πολύ μεγάλη επισκεψιμότητα (περίπου 7.000 επισκέπτες). 

 Σύλλογος Εύξεινος Πόντος Κορινού 
Κάθε πρώτο δεκαήμερο του Ιουλίου (από το 1996) διοργανώνει το 3ήμερο Ποντιακό Φεστιβάλ  στον προαύλιο χώρο του σχολικού συγκροτήματος Γυμνασίου - Λυκείου Κορινού με τη συμμετοχή πολλών τραγουδιστών καθώς και χορευτικών τμημάτων από διάφορους συλλόγους ανά την Ελλάδα και όχι μόνο. Η συμμετοχή του κοινού υπολογίζεται το τριήμερο στους 10.000 περίπου επισκέπτες.

 Σύλλογος Κουμπαγιωτών Κορινού «Άγιος Γρηγόριος Καλλίδης» 
Τον μήνα Μάρτιο αναβίωση του εθίμου των "40 Μαρτύρων". Στα τέλη Ιουνίου πραγματοποιεί το έθιμο "Ο Αϊ Γιάννης ο Κλήδονας" στο προαύλιο του παλιού δημοτικού σχολείου, με ζωντανή μουσική και χορό.

 Αθλητικοί σύλλογοι 
Στον Κορινό λειτουργούν οι παρακάτω αθλητικοί σύλλογοι:
 «Θερμαϊκος Κορινού», ομάδα Ποδοσφαίρου που αγωνίζεται στην ΕΠΣ Πιερίας.
 «ΓΑΣ Κορινός», ομάδα καλαθοσφαίρισης που αγωνίζεται στην Α΄ ΕΚΑΣΚΕΜ.
 «Judo Club Κορινού» Πύρρος Δήμας.

 Προσωπικότητες 
 Δωροθέα Ποιμενίδου (1995), πρωταθλήτρια τοξοβολίας και ολυμπιονίκης  

 Παραπομπές 

 Εξωτερικοί σύνδεσμοι 
 Korinos - Κορινιώτικα Nέα
 Korinos News

Κορινoς
Κατηγορία:Κωμοπόλεις της περιφερειακής ενότητας Πιερίας
Κατηγορία:Δημοτική Ενότητα Κορινού